
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


27 Ιουνίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 2458 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Τροποποίηση της 2638/7-3-2018 (Φ.Ε.Κ. 1038/τ.Β7 
22-3-2018) απόφασης της Συντονίστριας της Απο¬ 
κεντρωμένης Διοίκησης Κρήτης περί συγκρότη¬ 
σης της Επιτροπής Ελέγχου Δαπανών και Εκλογι¬ 
κών Παραβάσεων του άρθρου 12 του ν.3870/2010 
στην έδρα της Αποκεντρωμένης Διοίκησης Κρή¬ 
της (Ηράκλειο), για την εφαρμογή των διατάξεων 
του άρθρου 42 του ν.4447/2016. 

2 

Επανίδρυση του Προγράμματος Μεταπτυχιακών 
Σπουδών του Τμήματος Μηχανικών Περιβάλλο¬ 
ντος της μονοτμηματικής Σχολής Μηχανικών Περι¬ 
βάλλοντος του Πολυτεχνείου Κρήτης με τίτλο «Πε¬ 
ριβαλλοντική Μηχανική» βάσει του ν.4485/2017. 

3 

Ένταξη μέλους Ε.Τ.Ε.Π. της Σχολής Ανθρωπιστι¬ 
κών και Κοινωνικών Επιστημών του Πανεπιστημί¬ 
ου Πατρών σε θέση Ε.ΔΙ.Π.. 

4 

Ένταξη μέλους Ε.Τ.Ε.Π. της Πολυτεχνικής Σχολής 
του Πανεπιστημίου Πατρών σε θέση Ε.ΔΙ.Π.. 


ΑΠΟΦΑΣΕΙΣ 

Αριθμ. 7214 _ (1) 

Τροποποίηση της 2638/7-3-2018 (Φ.Ε.Κ. 1038/ 
τ.Β'/22-3-2018) απόφασης της Συντονίστριας 
της Αποκεντρωμένης Διοίκησης Κρήτης περί 
συγκρότησης της Επιτροπής Ελέγχου Δαπανών 
και Εκλογικών Παραβάσεων του άρθρου 12 του 
ν.3870/2010 στην έδρα της Αποκεντρωμένης Δι¬ 
οίκησης Κρήτης (Ηράκλειο), για την εφαρμογή 
των διατάξεων του άρθρου 42 του ν.4447/2016. 

Η ΣΥΝΤΟΝΙΣΤΡΙΑ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ 
Έχοντας υπόψη: 

1 .Τις διατάξειςτου ν. 3852/2010 (ΦΕΚ 87/τ.Α'/07-06-2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης». 

2. Τις διατάξεις του ν.4325/2015 (ΦΕΚ Α'47) «Εκδημο¬ 
κρατισμός της Διοίκησης- Καταπολέμηση Γραφειοκρα¬ 


τίας και Ηλεκτρονική Διακυβέρνηση. Αποκατάσταση 
αδικιών και άλλες διατάξεις», άρθρα 28 και 28Α', όπως το 
τελευταίο προστέθηκε με το άρθρο 24 του ν.4368/2016 
(ΦΕΚ Α'21)« μέτρα για την Επιτάχυνση του κυβερνητικού 
έργου και άλλες διατάξεις». 

3. Τις διατάξεις του π.δ. 136/2010 (ΦΕΚ 229/τ.Α7 
27-12-2010) «Οργανισμός της Αποκεντρωμένης Διοί¬ 
κησης Κρήτης». 

4. Τη με αριθ. 14026/15-5-2017 (ΦΕΚ 250Λ.ΥΟΔΔ7 
26-5-2017) απόφαση του Υπουργού Εσωτερικών περί 
διορισμού της Μαρίας Κοζυράκη ως συντονίστριας της 
Αποκεντρωμένης Διοίκησης Κρήτης. 

5. Τις διατάξειςτου ν.3870/2010 (ΦΕΚ 138/τ.Α709-08-2010) 
«Εκλογικές δαπάνες συνδυασμών και υποψηφίων και 
έλεγχος αυτών, κατά τις περιφερειακές και δημοτικές 
εκλογές», όπως ισχύουν. 

6. Τις διατάξεις του άρθρου 42 του 4447/2016 «Χωρι¬ 
κός σχεδιασμός - Βιώσιμη ανάπτυξη και άλλες διατάξεις». 

7. Το με αριθ. 31719/21-9-2017 έγγραφο του Υπουρ¬ 
γείου Εσωτερικών που αναφέρεται στη συγκρότηση Επι¬ 
τροπών Ελέγχου Δαπανών και Εκλογικών Παραβάσεων, 
προκειμένου να εφαρμόσουν τα προβλεπόμενα από το 
άρθρο 42 του ν.4447/2016. 

8. Τη με αριθ. 2638/7-3-2018 (ΦΕΚ: 1038/τ.Β722-3-2018, 
ΑΔΑ: 73ΠΔΟΡ1Θ-4ΨΠ) απόφαση περί συγκρότησηςτης 
Επιτροπής Ελέγχου Δαπανών και Εκλογικών Παραβάσε¬ 
ων στην έδρα της Αποκεντρωμένης Διοίκησης Κρήτης 
(Ηράκλειο). 

9. Το με αριθ. 26865/4-6-2018 έγγραφο της Δ.Ο.Υ. Ηρα¬ 
κλείου Κρήτης, με το οποίο ορίζεται ως εκπρόσωπος 
της στην ανωτέρω επιτροπή ο Ιωάννης Χαραλαμπάκης, 
λόγω της τοποθέτησής του ως προϊστάμενος της εν λόγω 
Δ.Ο.Υ., αποφασίζουμε: 

Τροποποιούμε τη με αριθ. 2638/7-3-2018 (ΦΕΚ: 1038/ 
τ.Β722-3-2018, ΑΔΑ: 73ΠΔΟΡ1Θ-4ΨΠ) απόφαση περί 
συγκρότησηςτης Επιτροπής Ελέγχου Δαπανών και Εκλο¬ 
γικών Παραβάσεων στην έδρα της Αποκεντρωμένης 
Διοίκησης Κρήτης (Ηράκλειο), κατά τα οριζόμενα στο 
άρθρο 12 του Ν.3870/2010, ως ακολούθως: 

Αντικαθιστούμε τον Εμμανουήλ Ρολάκη του Κωνστα¬ 
ντίνου (Α.Δ.Τ.: ΑΕ 461899) και στη θέση αυτού ορίζου¬ 
με τον Ιωάννη Χαραλαμπάκη του Εμμανουήλ (ΑΔΤ: ΑΒ 
959932), Προϊστάμενο της Δ.Ο.Υ. Ηρακλείου της Γ.Δ.Φ.Δ. 
της Α.Α.Δ.Ε., ως τακτικό μέλος. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2458/27.06.2018 


Κατά τα λοιπά ισχύει η με αριθ. 2638/7-3-2018 απόφα¬ 
ση (ΦΕΚ: 1038/τ.Β'/22-3-2018). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 5 Ιουνίου 2018 

Η Συντονίστρια 
Αποκεντρωμένης Διοίκησης 

ΜΑΡΙΑ ΚΟΖΥΡΑΚΗ 


Αριθμ. απόφ. 470/12α/2018 (2) 

Επανίδρυση του Προγράμματος Μεταπτυχια¬ 
κών Σπουδών του Τμήματος Μηχανικών Περι¬ 
βάλλοντος της μονοτμηματικής Σχολής Μηχα¬ 
νικών Περιβάλλοντος του Πολυτεχνείου Κρήτης 
με τίτλο «Περιβαλλοντική Μηχανική» βάσει του 
ν.4485/2017. 

Η ΣΥΓΚΛΗΤΟΣ ΤΟΥ ΠΟΛΥΤΕΧΝΕΙΟΥ ΚΡΗΤΗΣ 

Έχοντας υπόψη: 

1 .Τις διατάξεις του Ν. 4485/2017(ΦΕΚ 114 Α74-08-2017) 
και ιδίως το κεφάλαιο ΣΤ' (δεύτερος και τρίτος κύκλος 
σπουδών), άρθρα 30-37. 

2. Τις διατάξειςτου άρθρου 85 παρ. 2α του ν. 4485/2017 
(ΦΕΚ 114 Α') «τελικές και μεταβατικές διατάξεις Κεφαλαί¬ 
ου ΣΤ'». 

3. Την έγκριση ίδρυσης ΠΜΣ του Τμήματος Μηχανι¬ 
κών Περιβάλλοντος της Σχολής Μηχανικών Περιβάλ¬ 
λοντος του Πολυτεχνείου Κρήτης υπουργική απόφαση 
Β7/50832-(ΦΕΚ 885/30-6-2003, τ.Β'). 

4. Τις υπουργικές αποφάσεις Β7/119917 (ΦΕΚ 2264/ 
τ.Β'/27-11-2007) και Β7/80228/1572 (ΦΕΚ 1572 τ.Β'/ 
6-8-2008) Τ ροποποίηση-παράταση. 

5. Την υπουργική απόφαση Β7/38465/ (ΦΕΚ 734 τ.Β'/ 
29-3-2013) Παράταση λειτουργίας του ΠΜΣ. 

6. Την υπουργική απόφαση Β7/158924 (ΦΕΚ2773 τ.Β'/ 
16-10-2014) - Αντικατάσταση της υπουργικής απόφασης 
Β7/50832-(ΦΕΚ 885/30-6-2003, τ.Β'). 

7. Το π.δ. 73 (ΦΕΚ 119Α728-5-2013) «κατάργηση τμη¬ 
μάτων και ίδρυση σχολών στο Πολυτεχνείο Κρήτης». 

8. Το απόσπασμα πρακτικών της Συνέλευσης του 
Τμήματος της μονοτμηματικής Σχολής Μηχανικών Πε¬ 
ριβάλλοντος του Πολυτεχνείου Κρήτης (συνεδρία 6η/ 
29-03-2018). 

9. Το απόσπασμα πρακτικών της Συγκλήτου του Πο¬ 
λυτεχνείου Κρήτης (συνεδρία 470/03-04-2018) 

ΙΟ.Το μεαρ.πρωτ. 85567/Ζ1/24-05-2018 έγγραφο του 
ΥΠ.Π.Ε.Θ. περί μη αναπομπής της απόφασης ίδρυσης του 
ΜΠΣ με τίτλο «Περιβαλλοντική Μηχανική»τουΤμήματος 
Μηχανικών Περιβάλλοντος της ομώνυμης μονοτμημα¬ 
τικής Σχολής του Πολυτεχνείου Κρήτης 

11. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Επανιδρύουμε το Πρόγραμμα Μεταπτυχιακών Σπου¬ 
δών (ΠΜΣ) του Τμήματος Μηχανικών Περιβάλλοντος 


της μονοτμηματικής Σχολής Μηχανικών Περιβάλλοντος 
του Πολυτεχνείου Κρήτης με αντικατάσταση της υπουρ¬ 
γικής υπόφασης υπ'αριθμ. Β7/158924 (ΦΕΚ 2773 τ.Β'/ 
16-10-2014) και επεκτείνουμε την λειτουργία του από το 
ακαδημαϊκό έτος 2018-2019 ως ακολούθως: 

Άρθρο 1 

Γενικές διατάξεις 

ΤοΤμήμα Μηχανικών Περιβάλλοντος της μονοτμημα¬ 
τικής Σχολής Μηχανικών Περιβάλλοντος του Πολυτεχνεί¬ 
ου Κρήτης επανιδρύει και επεκτείνει από το ακαδημαϊκό 
έτος 2018-19 το Πρόγραμμα Μεταπτυχιακών Σπουδών 
(Π.Μ.Σ.) μετίτλο: «Περιβαλλοντική Μηχανική», σύμφωνα 
με τις διατάξεις της απόφασης αυτής και τις διατάξεις 
του ν. 4485/2017 (ΦΕΚ 114 Α'), όπως ισχύει. Το Π.Μ.Σ. 
«Περιβαλλοντική Μηχανική» προσφέρει τις παρακάτω 
δύο κατευθύνσεις: 

Ειδίκευση Α: «Διαχείριση Νερού και Υγρών Αποβλή¬ 
των». 

Ειδίκευση Β: «Περιβαλλοντική Διαχείριση, Βιώσιμη 
Ενέργεια και Κλιματική Αλλαγή». 

Άρθρο 2 

Γνωστικό Αντικείμενο-Σκοπός 

Στόχοι του ΠΜΣ είναι: α) η εμβάθυνση στη διεπιστη¬ 
μονική γνώση και στην πρακτική της περιβαλλοντικής 
μηχανικής και η περαιτέρω εξειδίκευση σε συγκεκριμέ¬ 
νους τομείς της, β) η προαγωγή της έρευνας που διεξά¬ 
γεται στην επιστημονική περιοχή της Περιβαλλοντικής 
Μηχανικής (ΕηνίΐΌηιηθηΐΒΐ ΕηςίπθθΓίης) και γ) η εκπαί¬ 
δευση σε μεταπτυχιακό επίπεδο φοιτητών καθώς και η 
δημιουργία επιστημόνων-ερευνητών που θα έχουν τα 
απαραίτητα εφόδια για την προσφορά εξειδικευμένου 
έργου, τη διεξαγωγή πρωτότυπης επιστημονικής έρευ¬ 
νας και τη συνεισφορά στην επίλυση των σημαντικών 
περιβαλλοντικών προβλημάτων καθώς και στην προ¬ 
στασία της δημόσιας υγείας. 

Οι απόφοιτοι του Π ΜΣ αποκτούν τα προσόντα, τις γνώ¬ 
σεις, τις ικανότητες και τις δεξιότητες να μελετήσουν και 
να επιλύσουν σύνθετα και απρόβλεπτα προβλήματα της 
Μηχανικήςτου Περιβάλλοντος με στόχο την ολοκληρω¬ 
μένη θεώρηση και αντιμετώπιση τους. Ειδικότερα ανά 
κατεύθυνση οι απόφοιτοι επιδιώκεται: 

-Να αποκτήσουν το επιστημονικό υπόβαθρο σχετι¬ 
κά με την ανάλυση και τον σχεδίασμά των βασικών δι¬ 
εργασιών που χρησιμοποιούνται για την επεξεργασία 
του νερού και υγρών αποβλήτων, και να μπορούν να 
σχεδιάζουν και διαστασιολογούν τα αντίστοιχα συστή¬ 
ματα διαχείρισης και επεξεργασίας,να αποκτήσουν την 
ικανότητα να εκπονούν μελέτες και έρευνα σε θέματα 
ολοκληρωμένης διαχείρισης υδατικών πόρων και αντι¬ 
μετώπισης των επιπτώσεων των κλιματικών αλλαγών, 

- Να επιλύσουν προβλήματα που αφορούν την κλι¬ 
ματική αλλαγή, να σχεδιάσουν ενεργειακά συστήματα 
αντιμετώπισης, να προτείνουν καινοτομικές διεργασίες 
αντιμετώπισης και εφαρμοσμένα συστήματα περιβαλ¬ 
λοντικής διαχείρισης-προγραμματισμού. 

Άρθρο 3 

Μεταπτυχιακοί Τίτλοι Σπουδών 

Το Πρόγραμμα Μεταπτυχιακών Σπουδών «Περιβαλ¬ 
λοντική Μηχανική», εντάσσεται στον δεύτερο κύκλο 
σπουδών της ανώτατης εκπαίδευσης και ολοκληρώνεται 
με την απονομή Διπλώματος Μεταπτυχιακών Σπουδών 
(Δ.Μ.Σ.) της Σχολής Μηχανικών Περιβάλλοντος. 

Άρθρο 4 

Κατηγορίες πτυχιούχων 

Στο ΠΜΣ γίνονται δεκτοί διπλωματούχοι όλων των 
τμημάτων Πολυτεχνείων ή Πολυτεχνικών Σχολών ή 
πτυχιούχοι των τμημάτων Φυσικής, Χημείας, Γεωπονίας, 
Μαθηματικών, Περιβαλλοντικών Επιστημών, Πληροφο¬ 
ρικής, Ιατρικών και Βιολογικών Επιστημών των Πανεπι¬ 
στημίων της ημεδαπής και αναγνωρισμένων ομοταγών 
ιδρυμάτων της αλλοδαπής, καθώς επίσης και πτυχιούχοι 
Τμημάτων ΤΕΙ συναφούς γνωστικού αντικειμένου, μετά 
από απόφαση της Συνέλευσης Τμήματος (ΣΤ). 

Άρθρο 5 

Χρονική διάρκεια φοίτησης 

Η ελάχιστη χρονική διάρκεια φοίτησης για την απονο¬ 
μή του Διπλώματος Μεταπτυχιακών Σπουδών (Δ.Μ.Σ.) 
ορίζεται σε τρία (3) εξάμηνα, στα οποία περιλαμβάνε¬ 
ται και ο χρόνος που απαιτείται για την εκπόνηση και 
υποβολή προς κρίση της Μεταπτυχιακής Διπλωματικής 
Εργασίας (Μ.Δ.Ε.). 

Άρθρο 6 

Πρόγραμμα Μαθημάτων 

Το Π.Μ.Σ. συνίσταται σε μεταπτυχιακά μαθήματα και εκ¬ 
πόνηση Μεταπτυχιακής Διπλωματικής Εργασίας (Μ.Δ.Ε.). 

Όλα τα μαθήματα, έχουν τη μορφή διαλέξεων ή σεμι¬ 
ναρίων και περιλαμβάνουν ασκήσεις, θέματα, παρου¬ 
σιάσεις, συζητήσεις. Κατά περίπτωση μπορεί κάποια 
μαθήματα να παρακολουθούνται εξ' αποστάσεως σε 
πραγματικό χρόνο. Σε καμία όμως περίπτωση το πο¬ 
σοστό των μαθημάτων που θα παρακολουθούνται εξ 
αποστάσεως δεν μπορούν να ξεπεράσουν σε ποσοστό 
το 35% του συνολικού αριθμού των μαθημάτων του 
Π.Μ.Σ., σύμφωνα με όσα ειδικότερα ορίζονται στον Κα¬ 
νονισμό Μεταπτυχιακών Σπουδών του άρθρου 45 του 
ν. 4485/2017. Κατά την εξέταση όλων των μαθημάτων 
απαιτείται υποχρεωτικά η φυσική παρουσία του εξεταζό¬ 
μενου μεταπτυχιακού φοιτητή στους χώρους της Σχολής 


Μηχανικών Περιβάλλοντος του Πολυτεχνείου Κρήτης. 
Σε κάθε μεταπτυχιακό μάθημα αντιστοιχούν εννέα (9) 
πιστωτικές μονάδες (Ε(ΙΤ5). Για την επίτευξη των στόχων 
του ΠΜΣ απαιτείται επίσης η παρακολούθηση δύο (2) 
Ερευνητικών Διαλέξεων που αντιστοιχούν με τρεις (3) 
πιστωτικές μονάδες (Ε(ΙΤ5) έκαστη. 

Ο ελάχιστος αριθμός των μαθημάτων, η ερευνητική 
απασχόληση και οι κάθε άλλου είδους εκπαιδευτικές και 
ερευνητικές δραστηριότητες που απαιτούνται για την 
απονομή των μεταπτυχιακών τίτλων, ορίζονται ως εξής: 

- Για την απόκτηση του Δ.Μ.Σ. απαιτούνται τουλάχι¬ 
στον 90 πιστωτικές μονάδες (Ε(ΙΤ5) και διάρκεια σπου¬ 
δών κατ' ελάχιστον τριών εξαμήνων 

- Κάθε μεταπτυχιακός φοιτητής που είναι εγγεγραμ¬ 
μένος για απόκτηση Δ.Μ.Σ. υποχρεούται να παρακο¬ 
λουθήσει έξι (6) μαθήματα (54 πιστωτικές μονάδες), 
δύο (2) Ερευνητικές Διαλέξεις που αντιστοιχούν με έξι 
(6) πιστωτικές μονάδες (Ε(ΙΤ5) και να εκπονήσει μια δι¬ 
πλωματική εργασία που αντιστοιχεί σε τριάντα (30) πι¬ 
στωτικές μονάδες (Ε(ΙΤ5). Τουλάχιστον πέντε (5) από τα 
μαθήματα αυτά πρέπει να ανήκουν στην ειδίκευση που 
έχει επιλεγεί. Εφόσον υπάρξει αντικειμενική ανάγκη για 
συμπλήρωση του αριθμού μαθημάτων από μαθήματα 
άλλων Προγραμμάτων Μεταπτυχιακών Σπουδών του 
Πολυτεχνείου Κρήτης απαιτείται αίτημα του μεταπτυχι¬ 
ακού φοιτητή και έγκριση από τη ΣΤ. 

- Σε κάθε ειδίκευση υπάρχει αριθμός τουλάχιστον τεσ¬ 
σάρων (4) υποχρεωτικών μαθημάτων, που θα παρακο¬ 
λουθήσουν οι μεταπτυχιακοί φοιτητές. 

-Σε περίπτωση που μεταπτυχιακός φοιτητής εγγράφει 
σε μάθημα του ΠΜΣ και λάβει βαθμό μικρότερο του έξι 
(6,0), θεωρείται ότι απέτυχε και οφείλει, ή να το επαναλά- 
βει σε επόμενο εξάμηνο αφού το δηλώσει εκ νέου ή να 
δηλώσει άλλο μάθημα απόταπροσφερόμενατου ΠΜΣ. 

-Για να καταστεί ένας μεταπτυχιακός φοιτητής κάτο¬ 
χος του Δ.Μ.Σ. οφείλει να συγκεντρώσει βαθμό κατά 
μέσο όρο τουλάχιστον 7,0 από τα μαθήματα. Εάν συ¬ 
γκεντρώσει μέσο όρο μικρότερο του 7,0 μετά από την 
παρακολούθηση των έξι (6) μαθημάτων ή αποτύχει σε 
2 μαθήματα (δηλαδή λάβει βαθμό μικρότερο του 6,0), ο 
μεταπτυχιακός φοιτητής διαγράφεται από το ΠΜΣ. Χο¬ 
ρηγείται όμως σ' αυτόν βεβαίωση για όλα τα μαθήματα 
τα οποία διδάχθηκε και στα οποία εξετάστηκε επιτυχώς. 

Το αναλυτικό προγραμμάτων μαθημάτων ανά Κατεύ¬ 
θυνση έχει ως εξής: 

ΕΙΔΙΚΕΥΣΗ Α: 

ΔΙΑΧΕΙΡΙΣΗ ΝΕΡΟΥ ΚΑΙ ΥΓΡΩΝ ΑΠΟΒΛΗΤΩΝ 


Α'ΕΞΑΜΗΝΟ 


ΜΑΘΗΜΑΤΑ 

Πιστωτικές μονάδες (ΕΈΤ5) 

Υποχρεωτικά (Δύο μαθήματα από τα κάτωθι) 

2x9=18 

ΡΟΗ ΥΠΟΓΕΙΩΝ ΥΔΑΤΩΝ- ΒΕΛΤΙΣΤΟΠΟΙΗΣΗ 


ΠΡΟΗΓΜΕΝΗ ΕΠΕΞΕΡΓΑΣΙΑ ΝΕΡΟΥ ΚΑΙ ΥΓΡΩΝ ΑΠΟΒΛΗΤΩΝ 


ΟΛΟΚΛΗΡΩΜΕΝΗ ΔΙΑΧΕΙΡΙΣΗ ΥΔΑΤΙΚΩΝ ΠΟΡΩΝ 


ΣΥΜΒΑΤΙΚΕΣ ΜΕΘΟΔΟΙ ΕΠΕΞΕΡΓΑΣΙΑΣ ΝΕΡΟΥ ΚΑΙ ΥΓΡΩΝ ΑΠΟΒΛΗΤΩΝ 


ΕΡΕΥΝΗΤΙΚΕΣ ΔΙΑΛΕΞΕΙΣ 

3 

Ένα μάθημα επιλογής από τα κάτωθι 

9 

Σύνολο 

30 


Β' ΕΞΑΜΗΝΟ 


ΜΑΘΗΜΑΤΑ 

Πιστωτικές μονάδες (ΕΈΤ5) 

Υποχρεωτικά (Δύο μαθήματα από τα κάτωθι) 2x9 =18 

2x9=18 

ΥΔΡΟΜΕΤΕΩΡΟΛΟΓΙΑ ΚΑΙ ΚΛΙΜΑΤΙΚΗ ΑΛΛΑΓΗ 


ΠΡΟΗΓΜΕΝΕΣ ΔΙΕΡΓΑΣΙΕΣ ΟΞΕΙΔΩΣΗΣ ΓΙΑΤΗΝ ΕΠΕΞΕΡΓΑΣΙΑ ΝΕΡΟΥ 


ΚΑΙ ΥΓΡΩΝ ΑΠΟΒΛΗΤΩΝ 


ΑΠΟΚΕΝΤΡΩΜΕΝΑ ΣΥΣΤΗΜΑΤΑ ΕΠΕΞΕΡΓΑΣΙΑΣ 


ΚΑΙ ΕΠΑΝΑΧΡΗΣΙΜΟΠΟΙΗΣΗΣ ΝΕΡΟΥ 


ΤΥΧΗ ΚΑΙ ΜΕΤΑΦΟΡΑ ΡΥΠΩΝ ΣΤΟ ΥΠΕΔΑΦΟΣ 


ΕΡΕΥΝΗΤΙΚΕΣ ΔΙΑΛΕΞΕΙΣ 

3 

Ένα μάθημα επιλογής από τα κάτωθι 

9 

Σύνολο 

30 


ΜΑΘΗΜΑΤΑ ΕΠΙΛΟΓΗΣ 


Επιλογής 

Πιστωτικές μονάδες (ΕΈΤ5) 

ΒΙΟΔΙΥΛΙΣΤΗΡΙΑ-ΑΞΙΟΠΟΙΗΣΗ ΑΠΟΒΛΗΤΩΝ 

9 

ΑΡΙΘΜΗΤΙΚΗ ΑΝΑΛΥΣΗ ΠΕΡΙΒΑΛΛΟΝΤΙΚΩΝ ΣΥΣΤΗΜΑΤΩΝ 

9 

ΠΡΟΧΩΡΗΜΕΝΕΣ ΕΦΑΡΜΟΓΕΣ ΓΣΠ ΣΤΗΝ ΠΕΡΙΒΑΛΛΟΝΤΙΚΗ ΜΗΧΑΝΙΚΗ 

9 

ΑΝΑΛΥΣΗ ΕΠΙΚΙΝΔΥΝΟΤΗΤΑΣ ΣΕ ΥΔΡΟΛΟΓΙΚΑ ΣΥΣΤΗΜΑΤΑ 

9 

ΠΕΡΙΒΑΛΛΟΝ ΚΑΙ ΔΗΜΟΣΙΑ ΥΓΕΙΑ 

9 

ΣΤΟΧΑΣΤΙΚΗ ΣΥΜΠΕΡΙΦΟΡΑ ΚΑΙ ΑΝΑΛΥΣΗ ΧΡΟΝΟΣΕΙΡΩΝ 

9 

ΠΡΟΧΩΡΗΜΕΝΑ ΘΕΜΑΤΑ ΠΕΡΙΒΑΛΛΟΝΤΙΚΗΣ ΧΗΜΕΙΑΣ 

9 

ΕΚΤΙΜΗΣΗ ΠΕΡΙΒΑΛΛΟΝΤΙΚΩΝ ΕΠΙΠΤΩΣΕΩΝ 

9 

ΔΙΚΑΙΟ ΠΕΡΙΒΑΛΛΟΝΤΟΣ ΚΑΙ ΑΕΙΦΟΡΟΣ ΑΝΑΠΤΥΞΗ 

9 

ΕΙΔΙΚΑ ΘΕΜΑΤΑ ΕΙΔΙΚΕΥΣΗΣ 

9 


ΓΈζΑΜΗΝΟ (1 Μεταπτυχιακή Διπλωματική Εργασία υποχρεωτική) 


ΜΑΘΗΜΑΤΑ 

Πιστωτικές μονάδες (ΕΈΤ5) 

Υποχρεωτικό 

Μεταπτυχιακή Διπλωματική Εργασία 

30 

ΣΥΝΟΛΟ 

30 


ΕΙΔΙΚΕΥΣΗ Β: Περιβαλλοντική Διαχείριση, Βιώσιμη Ενέργεια και Κλιματική Αλλαγή 
ΑΈΞΑΜΗΝΟ 


ΜΑΘΗΜΑΤΑ 

Πιστωτικές μονάδες ΕΈΤ5 

Υποχρεωτικά (Δύο μαθήματα από τα κάτωθι) 

2x9=18 

ΚΛΙΜΑΤΙΚΗ ΑΛΛΑΓΗ ΚΑΙ ΕΚΠΟΜΠΕΣ ΑΕΡΙΩΝ ΤΟΥ ΘΕΡΜΟΚΗΠΙΟΥ 


ΣΧΕΔΙΑΣΜΟΣ ΒΙΩΣΙΜΩΝ ΣΥΣΤΗΜΑΤΩΝ ΕΝΕΡΓΕΙΑΣ ΚΑΙ ΜΕΤΑΦΟΡΩΝ 


ΔΙΑΧΕΙΡΙΣΗ ΣΤΕΡΕΩΝ ΚΑΙΤΟΞΙΚΩΝ ΑΠΟΒΛΗΤΩΝ 


ΕΡΕΥΝΗΤΙΚΕΣ ΔΙΑΛΕΞΕΙΣ 

3 

Ένα μάθημα επιλογής από τα κάτωθι 

9 

ΣΥΝΟΛΟ 

30 

ΒΈΞΑΜΗΝΟ 


ΜΑΘΗΜΑΤΑ 

Πιστωτικές μονάδες Ε0Τ5 

Υποχρεωτικά (Δύο μαθήματα από τα κάτωθι) 

2x9=18 

ΠΡΟΧΩΡΗΜΕΝΕΣ ΚΑΤΑΛΥΤΙΚΕΣ ΚΑΙ ΗΛΕΚΤΡΟΚΑΤΑΛΥΤΙΚΕΣ ΕΝΕΡΓΕΙΑΚΕΣ 
ΔΙΕΡΓΑΣΙΕΣ 


ΠΡΟΧΩΡΗΜΕΝΕΣ ΣΠΟΥΔΕΣ ΣΤΗ ΕΝΕΡΓΕΙΑΚΗ ΑΠΟΔΟΤΙΚΟΤΗΤΑ ΚΑΙ 

ΤΗΝ ΠΕΡΙΒΑΛΛΟΝΤΙΚΗ ΠΟΙΟΤΗΤΑ ΣΤΟ ΔΟΜΗΜΕΝΟ ΠΕΡΙΒΑΛΛΟΝ 


ΥΔΡΟΜΕΤΕΩΡΟΛΟΓΙΑ ΚΑΙ ΚΛΙΜΑΤΙΚΗ ΑΛΛΑΓΗ 


ΚΥΚΛΙΚΗ ΟΙΚΟΝΟΜΙΑ ΚΑΙ ΠΕΡΙΒΑΛΛΟΝΤΙΚΗ ΔΙΑΧΕΙΡΙΣΗ 


ΕΡΕΥΝΗΤΙΚΕΣ ΔΙΑΛΕΞΕΙΣ 

3 

Ένα μάθημα επιλογής από τα κάτωθι 

9 

ΣΥΝΟΛΟ 

30 


ΜΑΘΗΜΑΤΑ ΕΠΙΛΟΓΗΣ 


Επιλογής 

Πιστωτικές μονάδες (Ε0Τ5) 

ΟΙΚΟΝΟΜΙΚΑ ΠΕΡΙΒΑΛΛΟΝΤΟΣ ΚΑΙ ΠΟΛΙΤΙΚΗ 

9 

ΦΥΣΙΚΕΣ ΚΑΤΑΣΤΡΟΦΕΣ ΚΑΙ ΚΛΙΜΑΤΙΚΕΣ ΕΠΙΠΤΩΣΕΙΣ 

9 

ΕΙΔΙΚΑ ΘΕΜΑΤΑ ΚΑΤΕΥΘΥΝΣΗΣ 

9 

ΠΕΡΙΒΑΛΛΟΝ ΚΑΙ ΔΗΜΟΣΙΑ ΥΓΕΙΑ 

9 

ΑΡΙΘΜΗΤΙΚΗ ΑΝΑΛΥΣΗ ΠΕΡΙΒΑΛΛΟΝΤΙΚΩΝ ΠΡΟΒΛΗΜΑΤΩΝ 

9 

ΕΚΤΙΜΗΣΗ ΠΕΡΙΒΑΛΛΟΝΤΙΚΩΝ ΕΠΙΠΤΩΣΕΩΝ 

9 

ΠΡΟΧΩΡΗΜΕΝΕΣ ΕΦΑΡΜΟΓΕΣ ΓΣΠ ΣΤΗΝ ΠΕΡΙΒΑΛΛΟΝΤΙΚΗ ΜΗΧΑΝΙΚΗ 

9 

ΑΝΑΛΥΣΗ ΕΠΙΚΙΝΔΥΝΟΤΗΤΑΣ ΣΕ ΥΔΡΟΛΟΓΙΚΑ ΣΥΣΤΗΜΑΤΑ 

9 

ΔΙΚΑΙΟ ΠΕΡΙΒΑΛΛΟΝΤΟΣ ΚΑΙ ΑΕΙΦΟΡΟΣ ΑΝΑΠΤΥΞΗ 

9 

ΕΙΔΙΚΑ ΘΕΜΑΤΑ ΚΑΤΑΛΥΤΙΚΩΝ ΕΠΙΦΑΝΕΙΩΝ & ΚΑΤΑΛΥΤΙΚΩΝ ΔΙΕΡΓΑΣΙΩΝ 
ΓΙΑ ΠΕΡΙΒΑΛΛΟΝΤΙΚΕΣ ΕΦΑΡΜΟΓΕΣ 

9 

ΣΤΟΧΑΣΤΙΚΗ ΣΥΜΠΕΡΙΦΟΡΑ ΚΑΙ ΑΝΑΛΥΣΗ ΧΡΟΝΟΣΕΙΡΩΝ 

9 


Γ' ΕΞΑΜΗΝΟ 


ΜΑΘΗΜΑΤΑ 

Πιστωτικές μονάδες Ε0Τ5 

Υποχρεωτικό 

Μεταπτυχιακή διπλωματική εργασία 

30 

ΣΥΝΟΛΟ 

30 


Άρθρο 7 

Γλώσσα Διδασκαλίας 

Γλώσσα διδασκαλίας και εκπόνησης της διπλωματικής εργασίας ορίζεται η ελληνική ή η Αγγλική. 


Άρθρο 8 

Αριθμός Εισακτέων 

Ο αριθμός εισακτέων στο ΠΜΣ κατ'έτος ορίζεται κατ'ανώτατο όριο σε τριάντα (30) ανεξαρτήτως ειδίκευσης. 

Άρθρο 9 

Προσωπικό 

Στο Π.Μ.Σ. θα απασχοληθούν μέλη Δ.Ε.Π. του Τμήματος Μηχανικών Περιβάλλοντος της μονοτμηματικής Σχολής 
Μηχανικών Περιβάλλοντος του Πολυτεχνείου Κρήτης καθώς και μέλη ΔΕΠ άλλων Τμημάτων των μονοτμηματικών 
Σχολών του Πολυτεχνείου Κρήτης συναφούς αντικειμένου, όπως και μέλη Δ.Ε.Π. άλλων Τμημάτων συναφούς γνω¬ 
στικού αντικειμένου των Πολυτεχνικών Σχολών και Πανεπιστημίων της ημεδαπής ή της αλλοδαπής, καθώς και άλλες 
κατηγορίες διδασκόντων σύμφωνα με τις διατάξεις του-άρθρου 36 του ν. 4485/2017 (ΦΕΚ 114, τ.Α'). 

Άρθρο 10 

Υλικοτεχνική Υποδομή 

Για τη λειτουργία του Π.Μ.Σ θα χρησιμοποιηθούν οι χώροι διδασκαλίας και έρευνας και ο εξοπλισμός των συ¬ 
ναφών με το αντικείμενο του Π.Μ.Σ. εργαστηρίων της μονοτμηματικής Σχολής Μηχανικών Περιβάλλοντος του 
Πολυτεχνείου Κρήτης. 

Άρθρο 11 

Πόροι - Χρηματοδότηση Π.Μ.Σ. - 
Κατανομή Προϋπολογισμού -Τέλη φοίτησης 

Σύμφωνα με τις διατάξεις του άρθρου 37, παρ. 1,2,4 και 5 του ν. 4485/2017, η χρηματοδότηση του Π.Μ.Σ. τουΤμή- 
ματος Μηχανικών Περιβάλλοντος, της μονοτμηματικής Σχολής Μηχανικών Περιβάλλοντος του Π.Κ. προέρχεται από: 

α) τον προϋπολογισμό του Α.Ε.Ι. και των συνεργαζόμενων για την οργάνωση του φορέων σύμφωνα με το άρθρο 
43 τουν. 4485/2017, 

β) τον προϋπολογισμό του Υπουργείου Παιδείας, Έρευνας και Θρησκευμάτων, 

γ) δωρεές, παροχές, κληροδοτήματα και κάθε είδους χορηγίες φορέων του δημόσιου τομέα, όπως οριοθετείται 
στην περίπτωση α της παρ. 1 του άρθρου 14 του ν. 4270/2014 (Α' 143), ή του ιδιωτικού τομέα, 
δ) πόρους από ερευνητικά προγράμματα, 

ε) πόρους από προγράμματα της Ευρωπαϊκής Ένωσης ή άλλων διεθνών οργανισμών, 

στ) μέρος των εσόδων των Ειδικών Λογαριασμών Κονδυλίων Έρευνας (ΕΛΚΕ) του Πολυτεχνείου Κρήτης 

ζ) τέλη φοίτησης 

η) κάθε άλλη νόμιμη αιτία 

Το ετήσιο κόστος λειτουργίας του προγράμματος που αφορά στο 70% των δαπανών του ανέρχεται στο συνολικό 
ποσό των 22.050,00 ευρώ και αναλύεται σε κατηγορίες δαπανών ως εξής: 



Κατηγορίες λειτουργικών εξόδων 

Αναμενόμενες εκροές 

α 

Δαπάνες εξοπλισμού και δαπάνες λογισμικού 

1 . 000,00 

β 

Δαπάνες χορήγησης υποτροφιών σε μεταπτυχιακούς φοιτητές 

4.000,00 

Υ 

Δαπάνες αναλωσίμων 

5.000,00 

δ 

Δαπάνες μετακινήσεων διδασκόντων του Π.Μ.Σ. (συμμετοχή σε συνέδρια) 

3.400,00 

ε 

Δαπάνες μετακινήσεων φοιτητών του Π.Μ.Σ. για εκπαιδευτικούς σκοπούς 
(συμμετοχή σε συνέδρια) 

- 

στ 

Αμοιβές διδασκαλίας τακτικού προσωπικού των Α.Ε.Ι. και ερευνητικών κέντρων και 
ινστιτούτων που συμμετέχουν στην οργάνωση του Π.Μ.Σ. 

- 

ζ 

Αμοιβές έκτακτου διδακτικού προσωπικού των Α.Ε.Ι. που συμμετέχουν 
στην οργάνωση του Π.Μ.Σ 

- 

Π 

Αμοιβές διδασκαλίας προσωπικού της παρ. 5 του άρθρου 36 του ν. 4485/2017 
(οδοιπορικά) 

- 

θ 

Αμοιβές διοικητικής και τεχνικής υποστήριξης 

5.000,00 

ι 

Λοιπές δαπάνες (έξοδα οργάνωσης ημερίδων, διαλέξεων και συνεδρίων, έξοδα 
δημοσιότητας-προβολής, αγοράς εκπαιδευτικού υλικού, δαπάνες εργασιών πεδίου) 

3.650,00 


ΣΥΝΟΛΟ 

22.050,00 Ευρώ 


Τα παραπάνω έξοδα που είναι απαραίτητα για την αξιόπιστη και με ακαδημαϊκά σωστό τρόπο λειτουργία του 
Π.Μ.Σ. δεν καλύπτονται εξ ολοκλήρου από τις πηγές χρηματοδότησης του ΠΜΣ και ως εκ τούτου είναι απαραίτητη 
η επιβολή τελών φοίτησης το ύψος των οποίων θα παραμείνει σταθερό μέχρι το τέλος της παρούσας διάρκειας 
του προγράμματος. 

Επιπλέον λόγοι που κάνουν αναγκαία την επιβολή τελών φοίτησης είναι ότι: 

• Χωρίς την επιβολή των τελών φοίτησης δεν θα υπάρχει η δυνατότητα υλοποίησης των αυξημένων εκπαιδευτικών 
απαιτήσεων του προγράμματος για την επιτυχή ολοκλήρωση των μαθημάτων που περιλαμβάνουν μεγάλο αριθμό 
εργαστηριακών ασκήσεων. Επομένως είναι απαραίτητο να καλυφθούν έξοδα εργαστηριακών αναλωσίμων. Επίσης 
απαιτείται η υποχρεωτική παρακολούθηση σειράς ερευνητικών πειραμάτων που απαιτούν χρήση νέων τεχνολογιών 
για τη μέτρηση και ανάλυση ρύπων στο περιβάλλον. 

• Το διοικητικό προσωπικό της Σχολής, το οποίο αποτελείται από δύο (2) μόνιμους υπαλλήλους, μετά δυσκολίας 
καλύπτει ταυτόχρονα τις διοικητικές ανάγκες της μονοτμηματικής Σχολής και της Κοσμητείας σε γραμματειακή 
υποστήριξη και εξυπηρέτηση των προπτυχιακών φοιτητών. Ως εκ τούτου, τα τέλη φοίτησης είναι απαραίτητα για 
την επιπλέον πρόσληψη του κατάλληλου προσωπικού για την αναγκαία διοικητική, τεχνική και οργανωτική υπο¬ 
στήριξη των εκπαιδευτικών εκδηλώσεων και δράσεων του προγράμματος. 

• Θα καλυφθεί οικονομικά κατά ένα σημαντικό μέρος η συμμετοχή σε επιστημονικά συνέδρια και ευρύτερα ακα¬ 
δημαϊκές συναντήσεις και ανταλλαγές, καθώς και η έκθεση και δημοσιοποίηση των ερευνητικών επιτευγμάτων του 
προγράμματος (εκθέσεις, έντυπα, ψηφιακές πλατφόρμες κ.λπ.). 

Τα τέλη φοίτησης ορίζονται για κάθε μεταπτυχιακό φοιτητή που δεν δικαιούται δωρεάν φοίτηση σύμφωνα με το 
άρθρο 35 του ν. 4485/2017 για τα τρία εξάμηνα φοίτησης συνολικά σε 1.500,00 (χίλια πεντακόσια) ευρώ. Για φοί¬ 
τηση πλέον των τριών (3) εξάμηνων, τα τέλη φοίτησης ορίζονται σε 100 (εκατό) ευρώ για κάθε επιπλέον εξάμηνο. 

















Τεύχος Β' 2458/27.06.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Άρθρο 12 

Διάρκεια λειτουργίας 

Το Π.Μ.Σ. θα λειτουργήσει μέχρι την αποφοίτηση των 
φοιτητών που θα εγγραφούν και στο ακαδημαϊκό έτος 
2022-2023. 

Άρθρο 13 

Μεταβατικές Διατάξεις 

Όσα θέματα δεν ρυθμίζονται στην παρούσα απόφα¬ 
ση θα ρυθμίζονται από τον Κανονισμό Μεταπτυχιακών 
Σπουδών του προγράμματος καθώς και από τα αρμόδια 
όργανα σύμφωνα με την κείμενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 6 Ιουνίου 2018 

Ο Πρύτανης 

ΕΥΑΓΓΕΆΟΣ ΔΙΑΜΑΝΤΟΠΟΥΑΟΣ 


Αριθμ. 1979/17558 (3) 

Ένταξη μέλους Ε.Τ.Ε.Π. της Σχολής Ανθρωπιστι¬ 
κών και Κοινωνικών Επιστημών του Πανεπιστη¬ 
μίου Πατρών σε θέση Ε.ΔΙ.Π.. 

Η ΠΡΥΤΑΝΗΣΤΟΥ ΠΑΝΕΠΙΣΤΗΜΙΟΥ ΠΑΤΡΩΝ 

Έχοντας υπόψη: 

1. Τις διατάξεις των άρθρων 8, παρ. 18 (8) και 20(ιξ), 
όπως προστέθηκε με την παρ. 9 του άρθ. 2 του ν. 4076/ 
2012 (ΦΕΚ 159 Α') «Ρυθμίσεις θεμάτων Ανωτάτων Εκ¬ 
παιδευτικών Ιδρυμάτων και άλλες διατάξεις», 29 και 79 
παρ. 4 του ν. 4009/2011 (ΦΕΚ 195 Α') «Δομή, λειτουργία, 
διασφάλιση της ποιότητας των σπουδών και διεθνοποί¬ 
ηση των ανωτάτων εκπαιδευτικών ιδρυμάτων» 

2. Το άρθ. 20, παρ. 2, του ν. 4452/2017 (ΦΕΚ 17 Α') 

3. Το άρθ. 68, παρ. 3, του ν. 4235/2014 (ΦΕΚ 32 Α') 

4. Τις διατάξεις των παρ. 3 και 4 του αρ. 12τουπ.δ.80/ 
2016. 

5. Την αριθμ. 59950/Ζ2/06-04-2017 εγκύκλιο του ΥΠ- 
ΠΕΘ (ΑΔΑ ΨΛΓ 34653ΠΣ-ΓΝ7). 

6. Την αίτηση του μέλους Ε.Τ.Ε.Π. Βαρελά Γεωργίου, 
κατόχου μεταπτυχιακού διπλώματος με γνωστικό αντι¬ 
κείμενο ίδιο ή συναφές με τα γνωστικά αντικείμενα που 
θεραπεύει το Ίδρυμα για ένταξη του σε θέση Ε.ΔΙ.Π. 

7. Την αριθμ. 66/27.4.2017 πράξη της Κοσμητείας της 
Σχολής, Ανθρωπιστικών και Κοινωνικών Επιστημών περί 
ορισμούΤριμελούς Εισηγητικής Επιτροπής για την έντα¬ 
ξη σε θέση Ε.ΔΙ.Π. του Βαρελά Γεωργίου μέλους Ε.Τ.Ε.Π. 
τουΤμήματος Θεατρικών Επιστημών του Πανεπιστημίου 
Πατρών. 

8. Την εισήγηση τηςΤριμελούς Εισηγητικής Επιτροπής 
που ορίσθηκε από τον Κοσμήτορα της Σχολής Ανθρω¬ 
πιστικών και Κοινωνικών Επιστημών του Ιδρύματος για 
την ένταξη του ανωτέρω μέλους Ε.Τ.Ε.Π. σε θέση Ε.ΔΙ.Π. 

9. Την αριθμ. 72/20.12.2017 απόφαση της Κοσμητείας 
της Σχολής Ανθρωπιστικών και Κοινωνικών Επιστημών, 
με την οποία εγκρίνεται η ένταξη του Βαρελά Γεωργίου 
μέλους Ε.Τ.Ε.Π. του Τμήματος Θεατρικών Σπουδών σε 


θέση Ε.ΔΙ.Π. της Σχολής Ανθρωπιστικών και Κοινωνικών 
Επιστημών του Ιδρύματος. 

10. Το γεγονός ότι προκύπτει επιπλέον δαπάνη σε βά¬ 
ρος του Κρατικού Προϋπολογισμού. 

11. Την αριθμ. 43348/Β1/15.3.2018 απόφαση της Γε¬ 
νικής Διεύθυνσης Οικονομικών Υπηρεσιών, Διεύθυνση 
Τακτικού Προϋπολογισμού ΜΠΑΣ. 

12. Την αριθμ. 3093/Β3/8.5.2018 βεβαίωση ΓΔΟΥ,περί 
ύπαρξης πίστωσης στον προϋπολογισμό του ΥΠΠΕΘ 
οικ. Έτους 2018. Η πρόσθετη μηνιαία οικονομική δα¬ 
πάνη είναι ύψους 173,57 € και θα επιβαρύνει τους ΚΑΕ 
251,256 και 292. 

13. Τον έλεγχο του προσωπικού μητρώου του Βαρελά 
Γεωργίου, διαπιστώνουμε: 

Την ένταξη του Βαρελά Γεωργίου του Ευαγγέλου, 
μέλους Ε.Τ.Ε.Π του Τμήματος Θεατρικών Σπουδών της 
Σχολής Ανθρωπιστικών και Κοινωνικών Επιστημών του 
Πανεπιστημίου Πατρών, στην κατηγορία Εργαστηριακού 
Διδακτικού Προσωπικού (Ε.ΔΙ.Π.) τουΤμήματος Θεατρι¬ 
κών Σπουδών της Σχολής Ανθρωπιστικών και Κοινω¬ 
νικών Επιστημών του Πανεπιστημίου Πατρών επειδή 
διαθέτει τα προσόντα για το διορισμό στην κατηγορία 
αυτή, και την αυτοδίκαιη μετατροπή της θέσης που κα¬ 
τείχε, σε αντίστοιχη θέση Εργαστηριακού Διδακτικού 
Προσωπικού (Ε.ΔΙ.Π.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 5 Ιουνίου 2018 

Η Πρύτανης 

ΒΕΝΕΤΣΑΝΑ ΚΥΡΙΑΖΟΠΟΥΛΟΥ 


Αριθμ. 1980/17559 (4) 

Ένταξη μέλους Ε.Τ.Ε.Π. της Πολυτεχνικής Σχολής 
του Πανεπιστημίου Πατρών σε θέση Ε.ΔΙ.Π.. 

Η ΠΡΥΤΑΝΗΣΤΟΥ ΠΑΝΕΠΙΣΤΗΜΙΟΥ ΠΑΤΡΩΝ 

Έχοντας υπόψη: 

1. Τις διατάξεις των άρθρων 8, παρ. 18 (8) και 20 (ιξ), 
όπως προστέθηκε με την παρ. 9 του άρθ. 2 του ν. 4076/ 
2012 (ΦΕΚ 159 Α') «Ρυθμίσεις θεμάτων Ανωτάτων Εκ¬ 
παιδευτικών Ιδρυμάτων και άλλες διατάξεις», 29 και 79 
παρ. 4 του ν. 4009/2011 (ΦΕΚ 195 Α') «Δομή, λειτουργία, 
διασφάλιση της ποιότητας των σπουδών και διεθνοποί¬ 
ηση των ανωτάτων εκπαιδευτικών ιδρυμάτων». 

2. Το άρθ. 20, παρ. 2, του ν. 4452/2017 (ΦΕΚ 17 Α'). 

3. Το άρθ. 68, παρ. 3, του ν. 4235/2014 (ΦΕΚ 32 Α') 

4. Τις διατάξεις των παρ. 3 και 4 του άρθρου 12 του 
π.δ. 80/2016. 

5. Την αριθμ. 59950/Ζ2/06-04-2017 εγκύκλιο του ΥΠ- 
ΠΕΘ (ΑΔΑ ΨΛΓ 34653ΠΣ-ΓΝ7) 

6. Την αίτηση του μέλους Ε.Τ.Ε.Π. Οικονομάκου Μιχα¬ 
ήλ, κατόχου μεταπτυχιακού διπλώματος με γνωστικό 
αντικείμενο ίδιο ή συναφές με τα γνωστικά αντικείμενα 
που θεραπεύει το Ίδρυμα για ένταξη του σε θέση Ε.ΔΙ.Π. 

7. Την αριθμ. 209/14320/24.5.2017 πράξη της Κοσμη¬ 
τείας της Πολυτεχνικής Σχολής, περί ορισμούΤριμελούς 
Εισηγητικής Επιτροπής για την ένταξη σε θέση Ε.ΔΙ.Π. του 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2458/27.06.2018 


Οικονομάκου Μιχαήλ μέλους Ε.Τ.Ε.Π.τουΤμήματος Ηλε¬ 
κτρολόγων Μηχανικών και Τεχνολογίας Υπολογιστών 
του Πανεπιστημίου Πατρών. 

8. Την εισήγηση τηςΤριμελούς Εισηγητικής Επιτροπής 
που ορίσθηκε από τον Κοσμήτορα της Πολυτεχνικής 
Σχολής του Ιδρύματος για την ένταξη του ανωτέρω μέ¬ 
λους Ε.Τ.Ε.Π. σε θέση Ε.ΔΙ.Π. 

9. Τηναριθμ. 133/21.12.2017 απόφαση της Κοσμητεί¬ 
ας της Πολυτεχνικής Σχολής, με την οποία εγκρίνεται 
η ένταξη του Οικονομάκου Μιχαήλ μέλους Ε.Τ.Ε.Π. του 
Τμήματος Ηλεκτρολόγων Μηχανικών και Τεχνολογίας 
Υπολογιστών σε θέση Ε.ΔΙ.Π. στο Εργαστήριο ΚΥΠΕΣτου 
Τμήματος Ηλεκτρολόγων Μηχανικών και Τεχνολογίας 
Υπολογιστών της Πολυτεχνικής Σχολής του Ιδρύματος. 

10. Το γεγονός ότι προκύπτει επιπλέον δαπάνη σε βά¬ 
ρος του κρατικού προϋπολογισμού. 

11. Την αριθμ. 43347/Β1/15.3.2018 απόφαση της Γε¬ 
νικής Διεύθυνσης Οικονομικών Υπηρεσιών, Διεύθυνση 
Τακτικού Προϋπολογισμού ΜΠ.Δ.Σ. 

12. Την αριθμ. 3093/Β3/8.5.2018 βεβαίωση ΓΔΟΥ, περί 
ύπαρξης πίστωσης στον προϋπολογισμό του ΥΠΠΕΘ 
οικ. Έτους 2018. 


Η πρόσθετη μηνιαία οικονομική δαπάνη είναι ύψους 
173,57 € και θα επιβαρύνει τους ΚΑΕ 251,256 και 292. 

13. Τον έλεγχο του προσωπικού μητρώου του Οικονο- 
μάκου Μιχαήλ, διαπιστώνουμε: 

Την ένταξη του Οικονομάκου Μιχαήλ του Κωνσταντί¬ 
νου, μέλους Ε.Τ.Ε.Π τουΤμήματος Ηλεκτρολόγων Μηχα¬ 
νικών και Τεχνολογίας Υπολογιστών της Πολυτεχνικής 
Σχολής του Πανεπιστημίου Πατρών, στην κατηγορία 
Εργαστηριακού Διδακτικού Προσωπικού (Ε.ΔΙ.Π.) στο 
Εργαστήριο ΚΥΠΕΣ (Κέντρο Υπολογιστικών και Επικοι- 
νωνιακών Συστημάτων) του Τμήματος Ηλεκτρολόγων 
Μηχανικών και Τεχνολογίας Υπολογιστών της Πολυτεχνι¬ 
κής Σχολήςτου Πανεπιστημίου Πατρών επειδή διαθέτει 
τα προσόντα για το διορισμό στην κατηγορία αυτή, και 
την αυτοδίκαιη μετατροπή της θέσης που κατείχε, σε 
αντίστοιχη θέση Εργαστηριακού Διδακτικού Προσω¬ 
πικού (Ε.ΔΙ.Π.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 5 Ιουνίου 2018 

Η Πρύτανης 

ΒΕΝΕΤΣΑΝΑ ΚΥΡΙΑΖΟΠΟΥΛΟΥ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθΒίτιαείθΓ.ΘίΟΘί.αΓ 










